Ioan Hefin

Actor a darlithydd o Gymru yw Ioan Hefin (ganwyd 1963).

Bywyd cynnar
Ganwyd Ioan Hefin yn Mynydd-y-garreg yng Nghwm Gwendraeth.. Aeth i Ysgol Gynradd Mynydd-y-garreg ac Ysgol Ramadeg Caerfyrddin cyn mynd i astudio Cerddoriaeth ym Mhrifysgol Caerdydd gan raddio gyda B.Mus (anrhydedd).

Gyrfa
Mae'n ddarlithydd ar raglen BA Actio ym Mhrifysgol Cymru Y Drindod Dewi Sant.

Actio
Mae Hefin wedi bod yn actio ar lwyfan a theledu ers 1986. Mae'n wyneb cyfarwydd ar ddramau S4C gydag ymddangosiadau yn Pobol y Cwm, Con Passionate, Teulu, Pen Talar, Gwaith/Cartref a Dim Ond Y Gwir.

Yn 2013 fe gymerodd ran mewn sioe un-dyn gyda Theatr Na n'Og yn chwarae rhan y gwyddonydd o Gymro, Alfred Russel Wallace a ddatblygodd theori am esblygiad ychydig cyn i Charles Darwin gyhoeddi ei ddamcaniaethau e.

Yn 2015 fe ffilmiodd ran yn Peregrine’s Home for Peculiars, ffilm gan Tim Burton sy'n addasiad o'r nofel o'r un enw gan Ransom Riggs. Fe fydd y ffilm yn cael ei rhyddhau yn 2016.

Bywyd personol
Mae'n byw ym Mhorth Tywyn gyda'i wraig Sharon a dwy ferch, Heini ac Elen.

Cyfeiriadau

Dolenni allanol
 Gwefan swyddogol
 Ioan Hefin ar wefan yr Internet Movie Database

Categori:Genedigaethau 1963
Categori:Actorion o Gymru
Categori:Actorion teledu o Gymru
Categori:Actorion ffilm o Gymru
Categori:Pobl o Sir Gaerfyrddin